**10975 Županijsko državno odvjetništvo u Osijeku**

Razdjel: 109 MINISTARSTVO PRAVOSUĐA I UPRAVE

Glava: 10975 ŽUPANIJSKO DRŽAVNO ODVJETNIŠTVO U OSIJEKU

Aktivnost: A640000 PROGON POČINITELJA KAZNENIH I KAŽNJIVIH DJELA I ZAŠTITA IMOVINE RH PRED NADLEŽNIM SUDOVIMA I TIJELIMA

**OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU PRORAČUNA I FINANCIJSKOG PLANA ZA 2024. GODINU**



Iz sažetka računa prihoda i rashoda općeg dijela izvještaja o polugodišnjem izvršenju proračuna i financijskog plana za 2024. godinu, prema indeksu vidljivo je uvećanje u odnosu na polugodišnje izvršenje iz istog izvještajnog razdoblja prethodne godine.

Uvećanje je nastalo najvećim dijelom zbog povećanja na stavci 311-plaće zbog primjene novih koeficijenata po Uredbi o nazivima radnih mjesta, uvjetima za raspored i koeficijentima za obračun plaća u državnoj službi (NN 22/2024), te zbog primjene Zakona o plaći i drugim materijalnim pravima pravosudnih dužnosnika (NN 35/2024).

Izvršenje za prvo polugodište 2024. godine u odnosu na plan 2024. iskazanim indeksom od 55,97 ukazuje da je plan proračuna Županijskog državnog odvjetništva u Osijeku na polugodišnjoj razini po izvršenjima neznatno više od polovine realiziran u provom polugodištu 2024. godine što je vrlo dobar pokazatelj. Isto je razlog što su uvećani troškovi plaća u realizaciji teretili samo drugi kvartal, te će nedostatna sredstva koja će se ukazati u drugom polugodištu morati iskazati pri rebalansu.

U drugom dijelu tablice sažetka vidljivo je smanjenje realizacije vlastitih prihoda koje Županijsko državno odvjetništvo u Osijeku ostvaruje pružanjem usluga fotokopiranja spisa, u odnosu na planiranu razinu za 2024. godinu. Iznos vlastitih prihoda koji se prenosi u drugo polugodište 2024. od 19,95 eura će se utrošiti na podmirenje troškova uredskog materijala.

##

## Iz računa prihoda i rashoda prema ekonomskoj klasifikaciji također je vidljivo uvećanje prihoda u odnosu na isto izvještajno razdoblje prethodne godine u stupcu 6. što je obrazloženo uz sažetak.

## U odnosu izvršenih prihoda u prvom polugodištu 2024., na izvorni plan ili rebalans 2024./tekući plan 2024. realizirano je nešto više od polovine plana Županijskog državnog odvjetništva u Osijeku za 2024. godinu, osim na stavci prihoda od pruženih usluga zbog manje izvršenih usluga fotokopiranja spisa na zahtjev stranaka.

##

## U izvještaju o prihodima i rashodima prema izvorima financiranja vidljivo je uvećano izvršenje na izvoru 11 Opći prihodi i primici na razini neznatno višoj od polovine plana Županijskog državnog odvjetništva u Osijeku što je obrazloženo u prethodnim isječcima izvještaja o polugodišnjem izvršenju (stupac 7).

## Vlastiti prihodi na izvoru 31 manje su realizirani u odnosu na planirano zbog manjeg broja zahtjeva za umnožavanjem spisa od strane stranaka (stupac 7) ali u većem iznosu nego što je to bilo u istom izvještajnom razdoblju prethodne godine (stupac 6). Izvor 51-pomoći EU se odnosi na iznos koji će nam biti refundiran za troškove prijevoza na službenom putu koji je financiran iz EU. Podaci nisu usporedivi jer u prethodnim razdobljima nismo imali izvor 51, ova stavka se mora do kraja godine evidentirati u planu.

##

## Iz izvještaja o rashodima prema funkcijskoj klasifikaciji (003-Sudovi) prema indeksu u odnosu na polugodišnje izvršenje prethodne godine vidljivo je isto uvećanje koje je prethodno obrazloženo, a u odnosu na planirana sredstva za 2024. i izvršenja za polugodišnje razdoblje 2024., po indeksu je vidljiva realizacije plana na razini nešto višoj od polovine što je vrlo dobar pokazatelj.